Vazhdojnë kërkimet për trupa në minierën në Turqi
Numri i të vdekurve nga shpërthimi dhe zjarri në minierën në Turqi në 301; vazhdojnë kërkimet për trupa të tjerë
Nga miniera e qymyrit në Turqi, ku pati zjarr dhe një shpërthim disa ditë më parë, janë nxjerrë trupa të tjerë, duke e çuar numrin e të vdekurve në 301 vetë. Disa minatorë të tjerë ende nuk janë gjetur deri tani dhe mundësia që ata të mund të jenë gjallë është e vogël. Ministri turk i Energjisë, Taner Yildiz, thotë se mendohet që vetëm tre minatorë të tjerë nuk janë gjetur akoma. Por edhe pse filloi si një ceremoni solemne në Stamboll, u shndërrua në kaos mbrëmë, kur disa njerëz që refuzuan të largoheshin pas ceremonisë u përleshën me policinë. Demonstrata ndodhi pasi u zbuluan gati një duzinë tjetër me trupa në minierën Soma, ndërsa kompania turke e minierave e mbrojti historinë e vet të sigurisë, mes kritikash në rritje pas shpërthimit dhe zjarrit. Por pronari i minierës pranoi se dhoma e vetme e sigurisë së minierës ishin hequr. Dhoma ishte e furnizuar me oksigjen dhe e projektuar për të strehuar deri në 500 minatorë në rast fatkeqësie. Ministri turk i Energjisë Taner Yildiz tha të premten, se pret që numri përfundimtar i të vdekurve nga aksidenti të jetë rreth 300 persona. U tha se aksidenti i së martës në Soma ndodhi për shkak të mosfunksionimit në një transformator elektrik dhe është fatkeqësia më e madhe që ka ndodhur në një minierë qymyri në Turqi. Zyrtarët e qeverisë dhe të kompanive të minierave thonë se pas aksidentit mundën të shpëtohen rreth 450 minatorë.